CELEX: 32017R0950
Language: sk
Date: 2017-06-02 00:00:00
Title: Vykonávacie nariadenie Komisie (EÚ) 2017/950 z 2. júna 2017, ktorým sa mení vykonávacie nariadenie (EÚ) č. 1068/2011, pokiaľ ide o minimálny obsah endo-1,4-beta-xylanázy produkovanej hubou Aspergillus niger (CBS 109.713) a endo-1,4-beta-glukanázy produkovanej hubou Aspergillus niger (DSM 18404) v prípravku ako kŕmnej doplnkovej látky pre kurčatá chované na znášku a pre všetky druhy vtákov chované na znášku (držiteľ povolenia spoločnosť BASF SE) (Text s významom pre EHP )

3.6.2017   
               
               
                  SK
               
               
                  Úradný vestník Európskej únie
               
               
                  L 143/5
               
            VYKONÁVACIE NARIADENIE KOMISIE (EÚ) 2017/950
      z 2. júna 2017,
      ktorým sa mení vykonávacie nariadenie (EÚ) č. 1068/2011, pokiaľ ide o minimálny obsah endo-1,4-beta-xylanázy produkovanej hubou Aspergillus niger (CBS 109.713) a endo-1,4-beta-glukanázy produkovanej hubou Aspergillus niger (DSM 18404) v prípravku ako kŕmnej doplnkovej látky pre kurčatá chované na znášku a pre všetky druhy vtákov chované na znášku (držiteľ povolenia spoločnosť BASF SE)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
      keďže:
      
                  (1)
               
               
                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
               
            
                  (2)
               
               
                  Používanie enzymatického prípravku s obsahom endo-1,4-beta-xylanázy produkovanej hubou Aspergillus niger (CBS 109.713) a endo-1,4-beta-glukanázy produkovanej hubou Aspergillus niger (DSM 18404) bolo vykonávacím nariadením Komisie (EÚ) č. 1068/2011 (2) povolené na desať rokov pre kurčatá chované na znášku, plemenné morky, morky chované na plemeno (morky v odchove), iné menej významné druhy vtákov (okrem kačíc na výkrm) a okrasné vtáky.
               
            
                  (3)
               
               
                  V súlade s článkom 13 ods. 3 nariadenia (ES) č. 1831/2003 navrhol držiteľ povolenia zmenu podmienok povolenia uvedeného prípravku znížením jeho minimálneho obsahu z 560 TXU/kg na 280 TXU/kg a z 250 TGU/kg na 125 TGU/kg kompletného krmiva, pokiaľ ide o jeho použitie pre kurčatá chované na znášku a pre všetky druhy vtákov chované na znášku. K žiadosti priložil relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).
               
            
                  (4)
               
               
                  Úrad dospel v stanovisku z 20. októbra 2016 (3) k záveru, že za nových navrhovaných podmienok použitia má prípravok s obsahom endo-1,4-beta-xylanázy produkovanej hubou Aspergillus niger (CBS 109.713) a endo-1,4-beta-glukanázy produkovanej hubou Aspergillus niger (DSM 18404) potenciál byť účinným aj pri požadovaných minimálnych dávkach 280 TXU/kg a 125 TGU/kg kompletného krmiva pre kurčatá chované na znášku a pre všetky druhy vtákov chované na znášku. Úrad nepovažuje za potrebné stanoviť osobitné požiadavky na monitorovanie po uvedení daného prípravku na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
               
            
                  (5)
               
               
                  Z posúdenia prípravku s obsahom endo-1,4-beta-xylanázy produkovanej hubou Aspergillus niger (CBS 109.713) a endo-1,4-beta-glukanázy produkovanej hubou Aspergillus niger (DSM 18404) vyplýva, že podmienky povolenia stanovené v článku 5 nariadenia (ES) č. 1831/2003 sú splnené.
               
            
                  (6)
               
               
                  Vykonávacie nariadenie (EÚ) č. 1068/2011 by sa preto malo zodpovedajúcim spôsobom zmeniť.
               
            
                  (7)
               
               
                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO NARIADENIE:
      Článok 1
      Príloha k vykonávaciemu nariadeniu (EÚ) č. 1068/2011 sa nahrádza prílohou k tomuto nariadeniu.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 2. júna 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 268, 18.10.2003, s. 29.
      
         (2)  Vykonávacie nariadenie Komisie (EÚ) č. 1068/2011 z 21. októbra 2011 o povolení enzymatického prípravku z endo-1,4-beta-xylanázy produkovanej hubou Aspergillus niger (CBS 109.713) a endo-1,4-beta-glukanázy produkovanej hubou Aspergillus niger (DSM 18404) ako kŕmnej doplnkovej látky pre kurčatá chované na znášku, plemenné morky, morky chované na plemeno (morky v odchove), iné menej významné druhy vtákov (okrem kačíc na výkrm) a okrasné vtáky (držiteľ povolenia spoločnosť BASF SE) (Ú. v. EÚ L 277, 22.10.2011, s. 11).
      
         (3)  Vestník EFSA (EFSA Journal) (2016) 14(11):4626.
      
         PRÍLOHA
         „
               PRÍLOHA
               
                           Identifikačné číslo doplnkovej látky
                        
                        
                           Názov/meno držiteľa povolenia
                        
                        
                           Doplnková látka
                        
                        
                           Zloženie, chemický vzorec, opis, analytická metóda
                        
                        
                           Druh alebo kategória zvierat
                        
                        
                           Maximálny vek
                        
                        
                           Minimálny obsah
                        
                        
                           Maximálny obsah
                        
                        
                           Iné ustanovenia
                        
                        
                           Koniec platnosti povolenia
                        
                     
                           Jednotky aktivity/kg kompletného krmiva s obsahom vlhkosti 12 %
                        
                     
                           
                              Kategória zootechnických doplnkových látok. Funkčná skupina: látky zvyšujúce stráviteľnosť
                           
                        
                     
                           4a7
                        
                        
                           BASF SE
                        
                        
                           endo-1,4-beta-xylanáza
                           EC 3.2.1.8
                           endo-1,4-beta-glukanáza
                           EC 3.2.1.4
                        
                        
                           
                              Zloženie doplnkovej látky
                           
                           prípravok s obsahom endo-1,4-beta-xylanázy produkovanej hubou Aspergillus niger (CBS 109.713) a endo-1,4-beta-glukanázy produkovanej hubou Aspergillus niger (DSM 18404) s minimálnou aktivitou:
                           
                                        
                                    
                                    
                                       tuhá forma:
                                       5 600  TXU (1) a 2 500  TGU (2)/g
                                    
                                 
                                        
                                    
                                    
                                       tekutá forma:
                                       5 600  TXU a 2 500  TGU/g
                                    
                                 
                              Charakteristika účinnej látky
                           
                           endo-1,4-beta-xylanáza produkovaná hubou Aspergillus niger (CBS 109.713) a endo-1,4-beta-glukanáza produkovaná hubou Aspergillus niger (DSM 18404)
                           
                              Analytická metóda
                               (3)
                           
                           Na účely kvantifikácie aktivity endo-1,4-beta-xylanázy:
                           viskozimetrická metóda založená na znížení viskozity pôsobením endo-1,4-beta-xylanázy na substrát obsahujúci xylán (pšeničný arabinoxylán) pri pH 3,5 a teplote 55 °C.
                           Na účely kvantifikácie aktivity endo-1,4-beta-glukanázy:
                           viskozimetrická metóda založená na znížení viskozity pôsobením endo-1,4-beta-glukanázy na substrát obsahujúci glukán (jačmenný beta-glukán) pri pH 3,5 a teplote 40 °C.
                        
                        
                           Menej významné druhy hydiny na výkrm (iné ako kačice na výkrm) a okrasné vtáky
                        
                        
                           —
                        
                        
                           280 TXU
                           125 TGU
                        
                        
                           —
                        
                        
                           
                                       1.
                                    
                                    
                                       V návode na použitie doplnkovej látky a premixov uveďte podmienky skladovania a stabilitu pri tepelnom ošetrení.
                                    
                                 
                                       2.
                                    
                                    
                                       Odporúčaná dávka na kilogram kompletného krmiva:
                                       
                                                   —
                                                
                                                
                                                   menej významné druhy hydiny na výkrm (iné ako kačice) a okrasné vtáky: 280 – 840 TXU/125 – 375 TGU;
                                                
                                             
                                                   —
                                                
                                                
                                                   kurčatá chované na znášku a všetky menej významné druhy vtákov chované na znášku: 280 – 840 TXU/125 – 375 TGU;
                                                
                                             
                                                   —
                                                
                                                
                                                   plemenné morky, morky chované na plemeno (morky v odchove): 560 – 840 TXU/250 – 375 TGU.
                                                
                                             
                                 
                                       3.
                                    
                                    
                                       Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest a pokožky.
                                    
                                 
                        
                           11.11.2021
                        
                     
                           kurčatá chované na znášku a všetky menej významné druhy vtákov chované na znášku:
                        
                        
                           280 TXU
                           125 TGU
                        
                     
                           plemenné morky, morky chované na plemeno (morky v odchove):
                        
                        
                           560 TXU
                           250 TGU
                        
                     “
         
            (1)  1 TXU je množstvo enzýmu, ktoré z pšeničného arabinoxylánu uvoľní 5 μmol redukujúcich cukrov (ekvivalentov xylózy) za minútu pri pH 3,5 a teplote 55 °C.
         
            (2)  1 TGU je množstvo enzýmu, ktoré z jačmenného beta-glukánu uvoľní 1 μmol redukujúcich cukrov (ekvivalentov glukózy) za minútu pri pH 3,5 a teplote 40 °C.
         
            (3)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.